Diari Oficial de la Generalitat Valenciana


Sumari del DOGV 4819, del 13-08-2004 (2004/7872)

RESOLUCIÓ de 14 de juliol de 2004, de la Unitat Territorial d'Energia de la Conselleria d'Infraestructures i Transport de la Generalitat Valenciana a Alacant, per la qual se sotmet a informació pública la sol·licitud d'autorització administrativa, reconeixement de la utilitat pública i aprovació de l'execució del projecte d'instal·lacions, Artèria a Santa Pola, que discorre pels termes municipals d'Elx i Santa Pola, en la província d'Alacant, així com l'estudi d'impacte ambiental. Exp. CEBREDE/2004/13.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7872


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 14 de juliol de 2004, de la Unitat Territorial d'Energia de la Conselleria d'Infraestructures i Transport de la Generalitat Valenciana a Alacant, per la qual se sotmet a informació pública la sol·licitud d'autorització administrativa, reconeixement de la utilitat pública i aprovació de l'execució del projecte d'instal·lacions, Artèria a Santa Pola, que discorre pels termes municipals d'Elx i Santa Pola, en la província d'Alacant, així com l'estudi d'impacte ambiental. Exp. CEBREDE/2004/13. [2004/7872]
  
De conformitat amb el que disposen la Llei 34/1998, de 7 d'octubre, del Sector d'Hidrocarburs, el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions de gas natural, el Decret 162/1990, de 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, finalment, els articles 17 de la Llei d'Expropiació Forçosa i 56 del seu Reglament, se sotmet a informació pública la sol·licitud les característiques de la qual es detallen a continuació:
  
Peticionari: Gas Natural SDG, SA, amb domicili a l'efecte de notificacions en el carrer Juan d'Àustria, núm. 39-47. 08727 € Barcelona.
  
Objecte de la petició: autorització administrativa, reconeixement de la utilitat pública i aprovació de l'execució del projecte d'instal·lacions, Artèria a Santa Pola, que discorre pels termes municipals d'Elx i Santa Pola, en la província d'Alacant, així com l'estudi d'impacte ambiental.
  
Descripció de les instal·lacions: el projecte d'instal·lacions té el seu origen en el ramal a viver l'Altet ja existent en el terme municipal d'Elx. La conducció de 4- discorrerà en sentit sud, vorejant el saladar d'Aigua Amarga i en paral·lel a la carretera N-332, afectarà els carrers perimetrals del nucli urbà de l'Altet i creuarà fins al límit amb el terme de Santa Pola per la zona de Gran Alacant. La canonada continua en paral·lel amb la carretera N-332 fins a arribar a la ronda de Santa Pola per on entra fins una zona verda situada al costat de l'hipermercat Caprabo on té el final.
  
La longitud de la canalització total projectada és de 14.583 metres, dels quals 7.884 discorreran pel terme municipal d'Elx i 6.699 pel de Santa Pola.
  
Pressupost: dos milions huit-cents vint-i-sis mil cent quaranta-cinc euros amb seixanta-huit cèntims (2.826.145,68 €).
  
El projecte inclou plans parcel·laris i la relació concreta i individualitzada dels béns i drets afectats.
  
Afectació a finques particulars derivada de la construcció del projecte i les instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de tres (3) metres d'ample, un i mig (1,5) a cada costat de l'eix, per on discorrerà soterrada la canonada i cables de telecomunicació i telecomandament que es requerisquen per a la conducció del gas i que estarà subjecta a les següents limitacions:
  
- Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos a una distància inferior a dos (2) metres, a un costat i a l'altre de l'eix de la canonada.
  
- Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
- Lliure accés del personal i equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
- Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal, com a necessitat derivada de l'execució de les obres que es reflectisca, per a cada finca en els plans parcel·laris d'expropiació i en la qual es farà desaparéixer qualsevol obstacle. En esta zona es realitzaran les obres necessàries per a l'estesa i instal·lació de la canalització i elements annexos, i s'executaran els treballs o operacions necessaris als fins esmentats.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estan subjectes a les següents limitacions:
  
- Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos i realitzar qualsevol tipus d'obra a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius. Es podrà exercir el dret a talar o arrancar els arbres o arbustos que hi haguera a una distància inferior a la indicada.
  
- Lliure accés del personal i equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es farà desaparéixer qualsevol obstacle, així com realitzar les obres necessàries per a l'estesa i muntatge de les instal·lacions i elements annexos, i s'executaran les obres o operacions necessàries als fins esmentats.
  
Quatre. Per a les línies elèctriques de mitjana tensió:
  
A) Servitud permanent de pas en una franja de terreny d'un metre (1) a cada costat de l'eix de la línia i en tot el seu traçat, que implicarà:
  
- Lliure accés del personal i equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
B) Servitud permanent de volada en una franja de quinze (15) metres centrada amb l'eix de la línia, en la qual s'establixen:
  
- Prohibició d'alçar edificacions o construccions de qualsevol tipus, ni efectuar cap acte que puga danyar el bon funcionament de la línia, a una distància inferior a set metres i mig (7,5) de l'eix de la línia de pals de l'estesa.
  
- Prohibició de plantar arbres amb una alçària màxima superior a quatre (4) metres a una distància inferior a tres (3) metres de l'eix de la línia de pals de l'estesa.
  
C) Ocupació temporal de la superfície que es determina per a cada línia en els plans parcel·laris, per a realitzar les obres necessàries.
  
La qual cosa es fa pública per a coneixement general i, especialment, dels propietaris de terrenys i la resta de titulars afectats per este projecte, la relació dels quals s'inserix al final d'este anunci, perquè puga ser examinat l'expedient en este Servici d'Energia d'Alacant, situat en el carrer Churruca, 29, 03955 € Alacant, així com els plans parcel·laris en els ajuntaments respectius, i presentar en triple versió, en este Servici Territorial, les al·legacions que consideren oportunes en el termini de vint dies, a partir de l'endemà de la inserció d'este anunci.
  
Alacant, 14 de juliol de 2004.- El cap de la Unitat Territorial d'Energia P.D. Resolució del director general d'Energia de 24.03.04: Miguel García Mengual